《望九华》
宋代·程俱

卷帘坐对江南山，掠眼送青来亹亹。云泉肺肠久厌饫，挂颊悠然聊复尔。

奇峰远澹忽四五，爽秀骎骎逼窗几。平生九华盛名下，一见定知真是矣。

非关目力睹天奥，正觉群山如聚米。好人好人有高韵，不独江州孟公子。

直缘佳处无仕径，落莫道边同苦李。大是忘年耐久交，藜杖青鞋结终始。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。